Ai, Ons Weet! – hier "blok" ek!
Ai, Ons Weet!
Dit is 'n galbitter pil as jy weet iemand vir wie jy so lief soos jou eie lewe het is besig om met vuur te speel… ongeag rooiligte wat regoor die spektrum aan en af flikker om dit aan haar uit te wys.
Ek het Andrè le Roux se nuutste boek gekoop. Ja, dit gaan nogsteeds oor verskillende persoonlikheidstipes wat heeldag en aldag om ons is.
Toe ek die boek gekoop het, het die verkoopsman wat die boek opgelui het vir my gevra, "what does it mean when it say: Hule is tusien once?"
Well let me explain, it means the crazies this author is writing about are all around us, they maybe even your best friend and you most propably won't even know it! This is how many crazies there are on this blooming earth!
En in stilte dink ek aan my geliefde wat nou maar net eenmaal nie so persoon uit haar sisteem kan kry nie – die grootste narsis waarop ek nog my oë gelê het! Iemand wat geen respek vir ander se verhoudings het nie en wat absoluut mal is om in skelm verhoudings te wees. Sodra enige van sy verhoudings in die lig kom raak hy verveeld, maar my geniale geliefde dink sy kan hom verander. Sy besef nie deur om die vent skelm te ontmoet sy die vlam binne in hom stook nie, en dan maak enige soort verhouding met haar hom opgewonde, want dit is skelm en agteraf – want ons weet kamtig nie. Die ergste van als is dat sy dink ons lees nie in haar gedrag dat sy hom gaan sien nie – sy verdwyn net sonder om ons in te lig. Normaalweg sal sy die presiese details van haar doen en late aan ons weergee, maar met hom dink sy as sy niks sê nie, sien sy hom nie volgens ons en klaarblyklik haarself!
Maar ja, terug by die boek. Die verkoopsman sê vir my, "I think my brother are one of them, these crazies this Andrè guy is writing about. Are you a pshycolgist?
No unfortunately not, I only like to read about all types of personalities, specially the "crazy ones" which think they can fool you into believing something they aren't. I want to be able to see them from a mile away, so that I can put on my running shoes and immediately go into hiding. They creep me out.
En so loop ek by die winkel uit met my geliefde wat in my hart en siel spook omdat sy vas glo sy kan iemand verander, wat ek danksy die ouderdom en ondervinding weet nie kan, of gaan verander nie. Ek voel sleg omdat ek so min van die man dink en wil glo dat die Here enige mens kan verander, maar kan Hy nie asb in hierdie geval hom vir iemand anders verander nie, en hom net uit my geliefde se sisteem kry nie?
Hoe is dit dat kinders rerig nie na hulle ouers se waarskuwings wil of kan luister nie?
As die vrees my oorval dan dink ek oor hoe hy haar stelselmatig van ons, haar familie gaan vervreem, en dan wanneer sy niks meer het nie, hy haar totale menswees gaan verbrokkel – hy het dit mos nou al oor en oor bewys, hy is nie instaat tot opregte omgee vir die vrou in sy lewe nie. Hy moet ALTYD meer as een aan sy lippe laat hang om beter oor homself te voel en sy hou haar blind daarvoor. Die ergste is sy weier om ons pyn en magteloosheid te erken en dink ons is nie eens amper bewus van haar doen en late nie, terwyl ek nagte omlê en net vra, asb Here, asb maak haar geestesoë oop!
Nou wonder ek selfs oor "hierdie vrouens" wat hierdie tipe mans aanhang, is hulle nie ook maar op die einde net "af" nie? Hoekom jou ophou met iemand wat behae daarin het om jou seer te maak, dit is mos 'n masochistiese neiging?
Ag Here…. asb tog ek wil nie meer hiervan weet nie… me… want to hide from my own fear!
16 thoughts on "Ai, Ons Weet!"
Julie 7, 2017 at 9:55 nm
Ja, ons weet baie keer en dis so moeilik. Ons waarsku ons raas ons praat mooi ons baklei. Helaas.
Julie 7, 2017 at 9:58 nm
Elanè, ek ken ook jou vrees. Dalk nie oor dieselfde rede nie, maar ek is ook op my knieë oor my een kind. Wel, al drie hou my daar, maar my een kind…Ek kom agter dat die situasie my depressief begin maak, maar wat moet ek doen! Sy is ń volwassene. En my praat is op. So, ek verstaan jou angs. My woorde is net op.
Julie 8, 2017 at 8:55 vm
Ja,,dit is nou weer een van daai blogs wat ek maar eerder weer gaan bin. Ek het dit in 'n oomblik van frustrasie gedoen. Ek gaan beslis die week WEER net rustig met haar gesels. As sy eers vir my sê hulle is net vriende, wil ek die piep kry want dit keer dat sy aanbeweeg, hy gebruik die woord om 'n houvas op haar te hê.
Julie 8, 2017 at 12:04 nm
Ek gaan daai boek soek. Dit fasineer en onstel my ewe veel. Sterkte vir julle. Bid en bid en bid maar weer. Want wat anders kan ons doen?
Julie 8, 2017 at 12:29 nm
Ek moet sê ek is in die begin vd boek maar dit is voorwaar baie insiggewend, dit wat ek tot sover gelees kon kry.
Julie 8, 2017 at 12:33 nm
Dalk is jy lus om 'n "review" te gee as jy klaar is.
Julie 8, 2017 at 5:30 nm
sommer op jou blog as jy lus is
Julie 10, 2017 at 8:06 vm
Ek het die kat soos gewoonlik aan die stert beetgehad met jou review opdrag – ek sal beslis as ek klaar is met die boek dit op my blog review. Beslis nie 'n eenvoudige lees nie, ek sit dus by my eetkamertafel en lees dit, anders verloor die boek my. MAW ek lees dit soos ek studeer het, regop en hard met 'n pen in die hand. Maar beslis baie insiggewend!
Julie 12, 2017 at 6:53 nm
Ek sien regtig uit na jou opinie. My ma het ook altyd haar geestelike boeke so bestudeer. En dit onderstreep en ge highlight.
Julie 12, 2017 at 7:24 nm
Dit is nou nie geestelik nie, maar beslis baie insiggewend. Ek sal beslis my mening vir julle gee.
Julie 8, 2017 at 11:26 nm
Dis 'n geweldige probleem vir enige ouer.Ek het twee vriendinne met dieselfde storie.Dis so moeilik en hartseer.Sterkte!
Julie 9, 2017 at 11:23 nm
Ons dierbare kinders wat ons weet, soos ons weet gaan hard kop stamp, maar ons staan magteloos en toe kyk. Al wat ons kan doen is bid en bid en bid…..
Julie 13, 2017 at 11:56 vm
My eerste stiefpa is 'n narsis en my ma het 'n goeie 15 jaar met hom opgeskeep. Die oomblik toe sy hom los het ek 'n beskermingsbevel teen hom gekry. Hy het nie net haar lewe verwoes nie, maar myne ook. En ek is kwaad vir haar want sy moes van beter geweet het om my aan hom bloot te stel. Ek sien hom Oktober weer vir die eerste keer in baie jare want my sussie (sy dogter) trou. Ek sidder om te dink dat ek weer in dieselfde vertrek as hy gaan wees. Nee o vet-weet!
Julie 13, 2017 at 12:11 nm
Ai hoe jammer voel ek vir jou, dit moes vreeslik gewees het. Ek wens my geliefde kon net 'n blik in party vrouens, soos jy, se lewe kry om te weet wat lê voor as jy jou met so persoon ophou.
Julie 13, 2017 at 12:31 nm
Nee wat, ek is net al te dankbaar dat hy weg is. Maar soms voel ek meer kwaad vir my ma wat so pateties was. Maar ek het al geleer, sy bly eerder saam met slang-kak as alleen.
Julie 13, 2017 at 12:48 nm
Ja, dit is nou maar eenmaal iets wat ek nie kan verstaan nie – ek is baie gelukkig met my eie geselskap ek sal beslis nie 'n boelie vir myself aanskaf nie!!